
ΑΠΟΦΑΣΕΙΣ 

Αριθμ. 8009/13.06.201 8 

Έγκριση Κανονισμού Μεταπτυχιακών Σπουδών 
του Προγράμματος Μεταπτυχιακών Σπουδών με 
τίτλο: «Δημόσια Υγεία - Πρωτοβάθμια Φροντίδα 
Υγείας-Υπηρεσίες Υγείας» του Τμήματος Ιατρικής 
της Ιατρικής Σχολής του Πανεπιστημίου Κρήτης, 
σύμφωνα με το ν. 4485/2017 (ΦΕΚ 114 Α'). 

Η ΣΥΓΚΛΗΤΟΣ 

ΤΟΥ ΠΑΝΕΠΙΣΤΗΜΙΟΥ ΚΡΗΤΗΣ 

Έχοντας υπόψη: 

1. Τις διατάξεις του π.δ. 296/1973 (ΦΕΚ 239 τ.Α'/1973) 
περί καθορισμού του τίτλου και της έδρας του εν Κρή¬ 
τη ιδρυθέντος Πανεπιστημίου, του ν.δ. 114/1974 (ΦΕΚ 
310 τ.Α'/1974) περί τροποποιήσεως και συμπληρώσεως 
του ν.δ. 87/1973 (ΦΕΚ 159 τ.Α'/1973) «περί ιδρύσεως 
Πανεπιστημίων εις Θράκην και εις Κρήτην» και επεκτά- 
σεως διατάξεων τινών αυτού εις άπαντα τα ΑΕΙ..., του 
ν. 259/1976 (ΦΕΚ 25 τ.Α'/1976) περί τροποποιήσεως και 
συμπληρώσεως των περί Πανεπιστημίων Θράκης και Κρή¬ 
της κειμένων διατάξεων, τις διατάξεις του π.δ. 103/1983, 
(ΦΕΚ 48/15.04.1983, τ.Α') - Αυτοδύναμη λειτουργία του 
Πανεπιστημίου Κρήτης..., καθώς και της λοιπής νομοθε¬ 
σίας περί Πανεπιστημίου Κρήτης. 

2. Το υπ'αριθμόν π.δ. 96/2013 (Φ.Ε.Κ. 133/τ.Α7 
05.06.2013) για την «Κατάργηση - συγχώνευση τμη¬ 
μάτων - Μετονομασία Σχολής στο Πανεπιστήμιο Κρή¬ 
της», όπως τροποποιήθηκε και ισχύει με το υπ'αριθμόν 
π.δ.128/2013 (Φ.Ε.Κ. 195/τ.Α'/17.09.2013), και τις εκδο- 
θείσες μετ' αυτού διαπιστωτικές πράξεις του Πρύτα¬ 
νη, υπ'αριθμόν 10.953/31.07.2013, 10.954/31.07.2013 
και 10.955/31.07.2013 (Φ.Ε.Κ. 1959/τ.Β'/12.08.2013). 
Το ν. 4452/2017 (Φ.Ε.Κ. 17/τ.Α'/15.02.2017) «Ρύθμιση θε¬ 
μάτων του Κρατικού Πιστοποιητικού Γλωσσομάθειας, της 
Εθνικής Βιβλιοθήκης της Ελλάδας και άλλες διατάξεις», άρ¬ 
θρο 27 «Ίδρυση Πολυτεχνικής Σχολής στο Πανεπιστήμιο 
Ιωαννίνων - Μετονομασία Σχολής στο Πανεπιστήμιο Κρή¬ 
της», παράγραφος 4.Την υπ'αριθμόν 57356/Ζ1 υπουργική 
απόφαση ΦΕΚ 1413/τ.Β'/25-04-2018 περί Μετονομασίας 
της Σχολής Επιστημών Υγείας του Πανεπιστημίου Κρήτης 
σε Ιατρική Σχολή του Πανεπιστημίου Κρήτης. 

3. Το ΦΕΚ τ.ΥΟΔΔ 82/18-02-2016 και την υπ' αριθμ. 
31460/Ζ1/23-02-2016 (ΑΔΑ: ΨΡΙ24653ΠΣ-Υ1Κ) διαπι- 


στωτική πράξη της Αναπληρώτριας Υπουργού Παιδείας, 
Έρευνας και Θρησκευμάτων όπου διαπιστώνεται ότι ο 
Καθηγητής Οδυσσέας-ΙωάννηςΖώρας, του Τμήματος Ια¬ 
τρικής της Σχολής Επιστημών Υγείας του Π.Κ., έχει εκλεγεί 
Πρύτανης του Πανεπιστημίου Κρήτης με πλήρη θητεία, 
από 23/02/2016. 

4. Την υπ'αριθμ. 17070/01-12-2017 (ΑΔΑ: 9ΙΖΔ469Β7Γ- 
ΟΞΛ) πράξη συγκρότησης της Συγκλήτου του Πανεπιστη¬ 
μίου Κρήτης, στις 01-12-2017 σε εφαρμογή των διατά¬ 
ξεων του ν. 4485/2017 (ΦΕΚ 114/τ.Α704-08-2017) για το 
ακαδημαϊκό έτος 2017-2018 όπως ισχύει. 

5. Τις διατάξεις του ν. 4485/2017 (ΦΕΚ 114 Α') «Οργάνω¬ 
ση και λειτουργία της ανώτατης εκπαίδευσης, ρυθμίσεις 
για την έρευνα και άλλες διατάξεις», και ιδίως: 

6. Τις διατάξεις του Άρθρου 13 «Σύγκλητος» παρ. 2, 
εδ. ιε, Ιζ, ιη, του ΚΕΦ. Δ' «ΟΡΓΑΝΑ ΤΩΝ Α.Ε.Ι. ΚΑΙ ΤΩΝ ΜΟ¬ 
ΝΑΔΩΝ ΤΟΥΣ» του ν. 4485/2017 (ΦΕΚ 114 Α') «Οργάνωση 
και λειτουργία της ανώτατης εκπαίδευσης, ρυθμίσεις για 
την έρευνα και άλλες διατάξεις». 

7. Τις διατάξεις του άρθρου 31 «Όργανα διοίκησης των 
Π.Μ.Σ. και των Διδακτορικών Σπουδών» του ΚΕΦ. ΣΤ' 
«Δεύτερος καιΤρίτος Κύκλος Σπουδών» του ν. 4485/2017 
(ΦΕΚ 114 Α') «Οργάνωση και λειτουργία της ανώτατης 
εκπαίδευσης, ρυθμίσεις για την έρευνα και άλλες διατά¬ 
ξεις», καθώς και 

8. Τις διατάξεις του άρθρ. 45 «Εξουσιοδοτικές διατάξεις» 
του ΚΕΦ.ΣΤ' «Δεύτερος καιΤρίτος Κύκλος Σπουδών» του 
ως άνω νόμου. 

9. Τις διατάξεις του άρθρου 85 «Τελικές και μεταβα¬ 
τικές διατάξεις Κεφαλαίου ΣΤ'» Μέρος Δεύτερο, του 
ν. 4485/2017 (ΦΕΚ 114 Α') «Οργάνωση και λειτουργία της 
ανώτατης εκπαίδευσης, ρυθμίσεις για την έρευνα και άλ¬ 
λες διατάξεις». 

10. Τις διατάξεις του ν. 4009/2011 (Φ.Ε.Κ. Α' 195/ 
06.09.2011) «Δομή, λειτουργία, διασφάλιση της ποιότητας 
των σπουδών και διεθνοποίηση των ανώτατων εκπαιδευτι¬ 
κών ιδρυμάτων», όπως τροποποιήθηκαν και ισχύουν. 

11 .Τις διατάξειςτου ν. 3374/2005 (ΦΕΚ 189/τ.Α'/02-08-2005) 
«Διασφάλιση της ποιότητας στην ανώτατη εκπαίδευση. 
Σύστημα μεταφοράς και συσσώρευσης πιστωτικών μονά¬ 
δων - Παράρτημα διπλώματος», και ιδίως του άρθρου 13, 
του οποίου η παρ. 3 προστέθηκε με το άρθρο 13 παρ. 3 του 
ν. 3577/2007 (ΦΕΚ τ.ΑΊ 30) και αντικαταστάθηκε με την 
παρ. 2 του άρθρου 28 του ν. 3794/2009 (ΦΕΚτ.Α' 156/04- 
09-2009), του άρθρου 14 και του άρθρου 15 καθώς καιτην 

εκδοθείσα υττ'αριθμ. Φ5/89656/Β3/2007 υπουργική απόφα¬ 
ση «Εφαρμογή του Συστήματος Συσσώρευσης Πιστωτικών 
Μονάδων» (ΦΕΚτ.ΒΊ 466/13-08-2007). 

12. Τις διατάξεις του άρθρου 2 του ν. 3861/2010 (ΦΕΚ 
τ.Α'/112/13-07-2010) «Ενίσχυση της διαφάνειας με την 
υποχρεωτική ανάρτηση νόμων και πράξεων των κυβερ¬ 
νητικών, διοικητικών και αυτοδιοικητικών οργάνων στο 
διαδίκτυο «Πρόγραμμα Διαύγεια» και άλλες διατάξεις», 
όπως αντικαταστάθηκε, συμπληρώθηκε, τροποποιή¬ 
θηκε και ισχύουν με τις διατάξεις του άρθρου 23 του 
ν. 4210/2013 (ΦΕΚ τ.Α'/254/21 -11 -2013), του άρθρου 197 
του ν. 4281/2014 (ΦΕΚ τ.ΑΊ 60/8-8-2014), του άρθρου 
31 του π.δ. 28/2015 (ΦΕΚ 34/Α723-3-2015) περί «κω¬ 
δικοποίησης διατάξεων για την πρόσβαση σε δημόσια 
έγγραφα και στοιχεία, του άρθρου 375 του ν. 4412/2016 
(ΦΕΚ τ.ΑΥΙ 47/08-08-2016 καθώς και την εκδοθείσα υπ' 
αριθ. ΥΠΟΙΚ Δ6 1127865/ΕΞ2010/30-09-2010 απόφαση. 

13. Την υπ'αριθμ. 216772/Ζ1 (ΦΕΚ 4334/Β712-12-2017) 
υπουργική απόφαση που αφορά τον «Τρόπο κατάρτισης 
του αναλυτικού προϋπολογισμού λειτουργίας και την 
έκθεση βιωσιμότητας των Προγραμμάτων Μεταπτυχια¬ 
κών Σπουδών» και τις εγκυκλίους εφαρμογής υπ'αριθμ. 
163204/Ζ1/29-09-2017 «Εφαρμογή των διατάξεων του 
ν. 4485/17 (ΑΊ14) για θέματα μεταπτυχιακών σπουδών 
και εκπόνησης διδακτορικών διατριβών-λοιπά θέμα¬ 
τα ΑΔΑ: ΨΙΜΖ4653ΠΣ-0Ρ2 και ιδίως το εδ. 3, υπ'αριθμ. 
164530/Ζ1 /03-10-2017 «Άμεσες ενέργειες και χρονοδι¬ 
άγραμμα όσον αφορά τη λειτουργία των Ειδικών Λογα¬ 
ριασμών Κονδυλίων Έρευνας (Ε.Λ.Κ.Ε.) των Α.Ε.Ι. μετά τη 
δημοσίευση του ν. 4485/17 (ΑΊ 14), υπ'αριθμ. 203446/ 
Ζ1/22-11-2017 «Διευκρινίσεις σχετικά με την εφαρμογή 
διατάξεων του ν. 4485/17 (ΑΊ 14), υπ'αριθμ. 227378/ 
Ζ1 /22.12.2017 «Εφαρμογή των διατάξεων του ν. 4485/2017 
(ΑΊ 14) για θέματα μεταπτυχιακών σπουδών». 

14. Τη συγκρότηση της Επιτροπής Μεταπτυχιακών 
Σπουδών του Πανεπιστημίου Κρήτης σε εφαρμογή του 
ν. 4485/2017 (ΦΕΚ 114/τ.Α ) με ΑΔΑ: 6ΔΑΒ469Β7Γ-34Ι. 

15. Την απόφαση της Συγκλήτου του Πανεπιστημίου 
Κρήτης (συνεδρίαση υπ' αριθμό 383η/15-02-2018) περί 
επανίδρυσης του προγράμματος. 

16. Το απόσπασμα πρακτικών της Γενικής Συνέλευσηςτης 
ΜονοτμηματικήςΣχολής Επιστημών Υγείας-Τμήμα Ιατρικής 
του Πανεπιστημίου Κρήτης (συνεδρίαση 27-3-2018) σχε¬ 
τικά με την κατάρτιση του Κανονισμού Μεταπτυχιακών 
Σποδών του ΠΜΣ. 

17. Το απόσπασμα πρακτικών της με αριθμ. 5/17.04.2018 
συνεδρίασης της Επιτροπής Μεταπτυχιακών Σπουδών 
του Πανεπιστημίου Κρήτης. 

18. Την απόφαση της Συγκλήτου (συνεδρίαση υπ'αριθ- 
μό 386η/19-04-2018) σχετικά με την κατάρτιση του Κα¬ 
νονισμού Μεταπτυχιακών Σπουδών του προγράμματος. 

19. Το γεγονός ότι από τις διατάξεις της απόφασης 
αυτής δεν προκαλείται επιπλέον δαπάνη εις βάρος του 
κρατικού προϋπολογισμού, αποφασίζουμε: 

Εγκρίνουμε τον Κανονισμό Μεταπτυχιακών Σπουδών 
του Προγράμματος Μεταπτυχιακών Σπουδών με τίτλο: 
«Δημόσια Υγεία - Πρωτοβάθμια Φροντίδα Υγείας- Υπηρε¬ 
σίες Υγείας» του Τμήματος Ιατρικής της Ιατρικής Σχολής 
του Πανεπιστημίου Κρήτης, ο οποίος έχει ως ακολούθως: 


Άρθρο 1 

Γενικά 

1. Εισαγωγή 

ΤοΤμήμα Ιατρικής της Ιατρικής Σχολής του Πανεπιστη¬ 
μίου Κρήτης οργανώνει και λειτουργεί από το Ακαδημαϊκό 
έτος 2018-2019 Πρόγραμμα Μεταπτυχιακών Σπουδών 
(εφεξής Πρόγραμμα ή ΠΜΣ ΔΥ/ΥΥ) με τίτλο «Δημόσια 
Υγεία - Πρωτοβάθμια Φροντίδα Υγείας - Υπηρεσίες Υγεί¬ 
ας» σύμφωνα με τις διατάξεις της απόφασης αυτής και τις 
διατάξεις του4485/2017 (ΦΕΚ 144τ.Α'). 

2. Αντικείμενο - Σκοπός 

Αντικείμενο του είναι η δημιουργία επιστημόνων (υγεί¬ 
ας) με υψηλό επίπεδο δεξιοτήτων που θα συμβάλλουν 
στη βελτίωση της ποιότητας και της αποτελεσματικότητας 
των υπηρεσιών υγείας με την χρήση αρχών, μεθοδολο¬ 
γιών και εργαλείων από την Δημόσια Υγεία και την Πρω¬ 
τοβάθμια Φροντίδα Υγείας (ΠΦΥ). Απώτερος στόχος η 
ανάπτυξη ηγετών που θα μπορούσαν να ασχοληθούν με 
τη Δημόσια Υγεία, την ΠΦΥ και τις υπηρεσίες υγείας στα 
πεδία της έρευνας, της εκπαίδευσης και της διοίκησης. 

Συμπληρωματικά, το ΠΜΣ ΔΥ/ΥΥ στόχο έχει να αντα- 
ποκριθεί στην ανάγκη για εκπαίδευση και επαγγελματική 
κατάρτιση στελεχών δημόσιας υγείας, ΠΦΥ και διοίκησης 
υπηρεσιών υγείας. Καλύπτει δε, μια σημαντική αλλά και 
ιδιαίτερη πτυχή των επαγγελμάτων υγείας στον τομέα της 
προαγωγής υγείας και του συστήματος υγείας. 

Το ΠΜΣ ΔΥ/ΥΥ περιλαμβάνει δύο αλληλένδετες συνι¬ 
στώσες: τη θεωρητική και την ερευνητική: 

Η θεωρητική κατάρτιση έχει στόχο να αποκτήσουν οι 
μεταπτυχιακοί φοιτητές τις γνώσεις των βασικών γνωστι¬ 
κών πεδίων της δημόσιας υγείας: επιδημιολογία, βιοστα- 
τιστική, κοινωνικές επιστήμες, οικονομία της υγείας και 
αρχές διοίκησης υπηρεσιών υγείας. 

Η ερευνητική μεθοδολογία έχει στόχο να αποκτήσουν 
οι μεταπτυχιακοί φοιτητές τις δεξιότητες για τη συλλογή, 
επεξεργασία και αξιολόγηση δεδομένων που αφορούν 
στην κατάσταση της υγείας του πληθυσμού, στην αξιο¬ 
λόγηση των υπηρεσιών υγείας. 

3. Μεταπτυχιακοί τίτλοι 

Το Π.Μ.Σ απονέμει Δίπλωμα Μεταπτυχιακών Σπουδών 
(ΔΜΣ) στο γνωστικό αντικείμενο «Δημόσια Υγεία - Πρω¬ 
τοβάθμια Φροντίδα Υγείας - Υπηρεσίες Υγείας» (ΜΡΓι) στις 
εξής κατευθύνσεις/ εξειδικεύσεις: 

(α) Δημόσια Υγεία και Πρωτοβάθμια Φροντίδα Υγείας. 

(β) Υπηρεσίες Υγείας. 

Στο Δίπλωμα Μεταπτυχιακών Σπουδών αναγράφεται 
υποχρεωτικά η κατεύθυνση/εξειδίκευση που ακολούθησε 
ο Μεταπτυχιακός Φοιτητής. 

Άρθρο 2 

Όργανα ΠΜΣ ΔΥ/ΥΥ και αρμοδιότητές τους 

1. Διευθυντής Σπουδών: Ο Διευθυντής Σπουδών είναι μέλος 
της ΣΕ και ορίζεται μαζί μετον Αναπληρωτή του, με απόφαση 
της Συνέλευσης του Τμήματος για διετή θητεία. Προεδρεύει 
της ΣΕ, είναι μέλος ΔΕΠ πρώτης βαθμίδας ή της βαθμίδας 
του αναπληρωτή και είναι του ιδίου ή συναφούς γνωστικού 
αντικειμένου με το γνωστικό αντικείμενο του ΠΜΣ. 

Ο διευθυντής Σπουδών έχει τις ακόλουθες αρμοδιότητες: 

α) Συγκαλεί την ΣΕ του ΠΜΣ, καταρτίζει την ημερήσια 
διάταξη και προεδρεύει των εργασιών της. 

β) Εισηγείται στη συνέλευση του τμήματος για τα θέ¬ 
ματα της αρμοδιότητας του και της ΣΕ για τα οποία δεν 
απαιτείται εισήγηση από άλλο όργανο. 

γ) Εισηγείται στα αρμόδια όργανα του ιδρύματος για 
κάθε θέμα που αφορά στην αποτελεσματική λειτουργία 
του προγράμματος. 

δ) Μεριμνά για την εφαρμογή των αποφάσεων της Συ¬ 
νέλευσης και της ΣΕ. 

ε) Κατ' εξουσιοδότηση της ΣΕ ή της Συνέλευσης συ¬ 
γκροτεί επιτροπές για τη μελέτη ή διεκπεραίωση συγκε¬ 
κριμένων θεμάτων. 

Σε περίπτωση κωλύματος του Διευθυντή, τις αρμοδιό¬ 
τητες του αναλαμβάνει ο Αναπληρωτής του. 

2. Συντονιστική Επιτροπή (ΣΕ): Η Συντονιστική Επιτροπή 
(ΣΕ) του ΠΜΣ ναπαρτίζεται από πέντε (5) μέλη ΔΕΠ του 
Τμήματος, οι οποίοι έχουν αναλάβει μεταπτυχιακό έργο 
και εκλέγονται από τη συνέλευση του Τμήματος για διετή 
θητεία. Ο Διευθυντής Σπουδών εκτελεί χρέη προέδρου 
της ΣΕ και η θητεία του μπορεί να ανανεωθεί μία φορά. Η 
ΣΕ είναι αρμόδια για την παρακολούθηση και το συντονι¬ 
σμό της λειτουργίας του προγράμματος. 

Εισηγείται προς τη συνέλευση: 
α)Το πρόγραμμα σπουδών. 

β) Τον ορισμό υπευθύνων και συντονιστών των μαθη¬ 
μάτων του ΠΜΣ: 

γ)Τον ορισμό των μελών της Επιτροπής Επιλογής και των 
επιμέρους επιτροπών εξετάσεων, όπου κριθεί σκόπιμο. 

δ) Τον προϋπολογισμό και τη διαχείριση των πόρων 
του ΠΜΣ. 

Η ΣΕ επίσης ορίζει τον Επιβλέποντα και συγκροτεί την 
Τριμελή Εξεταστική Επιτροπή για την αξιολόγηση των 
μεταπτυχιακών εργασιών για την απόκτηση ΔΜΣ. 

3. Επιτροπή Επιλογής των Μεταπτυχιακών Φοιτητών: Η 
Επιτροπή Επιλογής των μεταπτυχιακών φοιτητών αποτε- 
λείται από 9 (εννιά) μέλη που ορίζονται από τη συνέλευ¬ 
ση και είναι σε απαρτία αν είναι παρόντα τουλάχιστον 5 
(πέντε) μέλη. 

Άρθρο 3 

Επιλογή Μεταπτυχιακών Φοιτητών 

1. Εισακτέοι στο ΠΜΣ ΔΥ/ΥΥ 
Στο ΠΜΣ γίνονται δεκτοί πτυχιούχοι: 

(α) πανεπιστημίων της ημεδαπής ή της αλλοδαπής, 
προερχόμενοι από τα Τμήματα Ιατρικής, Οδοντιατρικής, 
Φαρμακευτικής, Νοσηλευτικής και άλλωνΤμημάτων Επι¬ 
στημών Υγείας · 

(β) πανεπιστημίων της ημεδαπής ή της αλλοδαπής, προ¬ 
ερχόμενοι από τα Τμήματα Οικονομικών, Διοικητικών και 
Κοινωνικών Επιστημών και άλλων τμημάτων συναφών 
αντικειμένων · 

(γ) πανεπιστημίων της ημεδαπής ή ομοταγών Ιδρυμάτων 
της αλλοδαπής προερχόμενοι από τμήματα, το αντικείμενο 
των οποίων σχετίζεται με δράσεις δημόσιας υγείας, πρωτο¬ 
βάθμια φροντίδα υγείας και διοίκησης υπηρεσιών υγείας · 
(δ) Τ.Ε.Ι. συναφών αντικειμένων και 
(ε) Μέλη των κατηγοριών ΕΕΠ, καθώς και ΕΔΙΠ και ΕΤΕΠ 
σύμφωνα με τα προβλεπόμενα στο άρθρο 34 παρ. 8. 

Οι κάτοχοι πτυχίου της αλλοδαπής υποχρεούνται να 
έχουν την Βεβαίωση Αναγνώρισης Ισοτιμίας από το Διεπι¬ 


στημονικό Οργανισμό ΑναγνώρισηςΤίτλων Ακαδημαϊκών 
και Πληροφόρησης (ΔΟΑΤΑΠ). Κατ'εξαίρεση, όσοι από 
τους υποψηφίους δεν έχουν πτυχίο αναγνωρισμένο από 
το ΔΟΑΤΑΠ αλλά έχουν υποβάλλει τα δικαιολογητικά προς 
αναγνώριση, μπορούν να υποβάλλουν αίτηση υπό την 
προϋπόθεση ότι θα προσκομίσουν μαζί με τους τίτλους 
σπουδών τη Βεβαίωση Αναγνώρισης Ισοτιμίας, κατά την 
εγγραφή τους το Σεπτέμβριο. Σε διαφορετική περίπτω¬ 
ση δεν εγγράφονται στο ΠΜΣ ΔΥ/ΥΥ.Τελειόφοιτοι που δεν 
έχουν ολοκληρώσει ακόμα τις σπουδές τους, μπορούν να 
υποβάλλουν αίτηση, αλλά για να εγγραφούν στο ΠΜΣ ΔΥ/ 
ΥΥ το Σεπτέμβριο θα πρέπει να προσκομίσουν Βεβαίωση 
Περάτωσης Σπουδών (εκδίδεται από τη γραμματεία της 
σχολής), ότι έχουν ολοκληρώσει τις σπουδές τους. 

Τα δικαιολογητικά που πρέπει να υποβάλλει ένας υπο¬ 
ψήφιος είναι: 

• Αίτηση συμμετοχής. 

• Αντίγραφο Πτυχίου ή Πτυχίων (και Πιστοποιητικό αντι¬ 
στοιχίας ή ισοτιμίας από το ΔΟΑΤΑΠ, για πτυχιούχους πα¬ 
νεπιστημίων του εξωτερικού). 

• Πιστοποιητικό Σπουδών με αναλυτική βαθμολογία 
μαθημάτων. 

• Πιστοποιητικά ξένης γλώσσας (εφόσον υπάρχουν). 

• Βιογραφικό σημείωμα στο οποίο θα αναφέρονται 
αναλυτικά οι σπουδές, η διδακτική ή/και επαγγελματική 
εμπειρία, η επιστημονική και κοινωνική δραστηριότητα 
του υποψηφίου ή της υποψήφιας. 

• Κατάλογος δημοσιεύσεων ή επιστημονικών εργασιών 
(εφόσον υπάρχουν). 

• Δύο συστατικές επιστολές. 

2. Αριθμός εισακτέων - Αναλογία ΜΦ προς διδάσκοντες 
και προπτυχιακούς φοιτητές 

Ο αριθμός των εισακτέων στο Π.Μ.Σ. ορίζεται κατ'ανώ¬ 
τατο όριο σε τριάντα φοιτητές (30) κατ'έτος. 

Ο μέγιστος αριθμός των ΜΦ στο ΠΜΣ δεν αναμένεται να 
υπερβαίνει τους 2 ΜΦ ανά διδάσκοντα. Η αναλογία προπτυ¬ 
χιακών προς τον μέγιστο αριθμό μεταπτυχιακών φοιτητών 
στοΤμήμα Ιατρικής δεν υπερβαίνει το 3 προς 1. (1039/365). 
Η αναλογία μεγίστου αριθμού ΜΦ προς τους διδάσκοντες 
του τμήματος είναι περίπου 3 προς 1 (365/119). Οι ανωτέρω 
αναλογίες αναφέρονται στα εγκεκριμένα από τη συνέλευση 
ΠΜΣ του τμήματος μέχρι και τον Φεβρουάριο του 2018. 

3. Κριτήρια επιλογής 

α) Ο βαθμός πτυχίου 

β) Η γνώση της αγγλικής σε επίπεδο Β2 με βάση το Κοι¬ 
νό Ευρωπαϊκό πλαίσιο αναφοράς για τις γλώσσες. 

γ) Η βαθμολογία προπτυχιακών μαθημάτων που είναι 
σχετικά με το γνωστικό αντικείμενο του ΠΜΣ ΔΥ/ΥΥ 

δ) Η επίδοση στη Διπλωματική εργασία (εφόσον υπάρχει). 

ε) Η ερευνητική / επαγγελματική δραστηριότητα του 
υποψηφίου. 

στ) Οι Συστατικές επιστολές. 

Η αξιολόγηση και επιλογή των υποψήφιων που έχουν 
εκδηλώσει ενδιαφέρον για το ΠΜΣ ΔΥ/ΥΥ γίνεται από 
την Επιτροπή Επιλογής μέσω συνεντεύξεων. Στόχος των 
συνεντεύξεων είναι να διαπιστωθεί ποιοι υποψήφιοι εί¬ 
ναι ικανοί να ανταποκριθούν ουσιαστικά στις απαιτήσεις 
του Προγράμματος, συνεκτιμώντας το κίνητρο και το εν- 

διαφέρον αλλά και την συνολικότερη συγκρότηση και 
επιστημονική επάρκειά τους σε σχέση με το αντικείμενο 
της Δημόσιας Υγείας, της ΠΦΥ και των Υπηρεσιών Υγείας. 
Στη συνέντευξη καλούνται όλοι οι υποψήφιοι. 

Η διαδικασία επιλογής ολοκληρώνεται με τη συνεδρίαση 
της Επιτροπής Επιλογής η οποία λαμβάνοντας υπόψη τη συ¬ 
νέντευξη και συνεκτιμώντας τα ανωτέρω κριτήρια επιλογής 
καταρτίζει τον πίνακα των επιτυχόντων και επιλαχόντων, με¬ 
ταξύ των υποψηφίων που κλήθηκαν στη συνέντευξη. 

Ένσταση κατά των πινάκων επιτυχόντων και επιλαχό- 
ντων μπορεί να γίνει μέσα σε 10 ημέρες από την ημε¬ 
ρομηνία ανακοίνωσης των πινάκων. Η ένσταση, η οποία 
πρέπει να είναι αιτιολογημένη και συγκεκριμένη, εξετά¬ 
ζεται από τη ΣΕ του προγράμματος, η οποία γνωμοδοτεί 
προς τη συνέλευση. Η ένσταση και η γνωμοδότηση της 
ΣΕ εξετάζονται από τη συνέλευση η οποία κρίνει το ζήτη¬ 
μα τελεσίδικα και επικυρώνει τους τελικούς πίνακες των 
επιτυχόντων και επιλαχόντων. 

Σε περίπτωση που επιτυχών, αν και έχει επιλεγεί, δεν 
εγγράφεται στο Π.Μ.Σ, η θέση του καλύπτεται από τον 
πρώτο στη σειρά διαθέσιμο επιλαχόντα. Ωστόσο, για την 
εύρυθμη λειτουργία του προγράμματος ο κατάλογος των 
επιλαχόντων έχει ισχύ μόνο για τρεις (3) εβδομάδες από 
την ημερομηνία έναρξης των μαθημάτων. Μετά τη λήξη 
αυτής της περιόδου, οποιαδήποτε αποχώρηση δεν ανα¬ 
πληρώνεται και η θέση μένει κενή. 

Με εισήγηση της ΣΕ και απόφαση της συνέλευσης, πλέ¬ 
ον του αριθμού των επιτυχόντων κατά την διαδικασία 
επιλογής φοιτητών, δύναται να γίνουν δεκτοί στο Μετα¬ 
πτυχιακό Πρόγραμμα Ειδίκευσης, ως υπεράριθμοι: 

Τα μέλη των κατηγοριών ΕΕΠ, καθώς και ΕΔΙΠ και ΕΤΕΠ 
που πληρούν τις προϋποθέσεις. Τα μέλη αυτά μπορούν 
μετά από αίτησή τους να εγγραφούν ως υπεράριθμοι, 
και μόνο ένας κατ' έτος και ανά ΠΜΣ, σύμφωνα με τους 
όρους που προβλέπονται στον παρόντα κανονισμό και 
στο άρθρο 34 του ν. 4485/2017. 

Οι εγγραφές των Μ.Φ στο πρόγραμμα διεξάγονται τον 
Σεπτέμβρη ή Οκτώβρη. 

4. Αναστολή φοίτησης πριν την έναρξη σπουδών. 

Σε ειδικά αιτιολογημένες περιπτώσεις, η ΣΕ του Προγράμ¬ 
ματος με την έγκριση της Συνέλευσης μπορεί να χορηγεί 
αναστολή σπουδών σε ΜΦ η οποία δεν θα υπερβαίνει τα 
δύο (2) συνεχόμενα εξάμηνα σπουδών. Τα εξάμηνα ανα¬ 
στολής της φοιτητικής ιδιότητας δεν προσμετρώνται στην 
προβλεπόμενη ανώτατη διάρκεια κανονικής φοίτησης. 

Άρθρο 4 

Αναλυτικό πρόγραμμα 

1. Πρόγραμμα σπουδών 

Η ελάχιστη χρονική διάρκεια των σπουδών για την απο¬ 
νομή του τίτλου ορίζεται σε τρία (3) ακαδημαϊκά εξάμηνα. 


Η διδασκαλία των μαθημάτων γίνεται με ταυτόχρονη 
παρουσία των ΜΦ και των διδασκόντων(δια ζώσης). 

Ως γλώσσα του προγράμματος τόσο στη διδασκαλία 
όσο και στη συγγραφή της μεταπτυχιακής εργασίας ορί¬ 
ζεται η ελληνική ή/και η αγγλική. 

Οι εξεταστικοί περίοδοι για τα μαθήματα των δύο πρώ¬ 
των εξαμήνων του πρώτου έτους καθορίζονται με από¬ 
φαση της Σ.Ε. του Προγράμματος. 

Κατά τη διάρκεια των σπουδών του, ο Μεταπτυχιακός 
Φοιτητής: 

• Στο α' και β' εξάμηνο, παρακολουθεί τα υποχρεωτικά μετα¬ 
πτυχιακά μαθήματα που αναφέρονται ενδεικτικά παρακάτω, 
συνολικής διάρκειας περίπου 200 ωρών σε κάθε εξάμηνο. 

• Στο γ' εξάμηνο, εκπονεί Μεταπτυχιακή Διπλωματική 
Εργασία (σχεδιασμός εργασίας, συλλογή και ανάλυση δε¬ 
δομένων, συγγραφή εργασίας) υπό την επίβλεψη ενός 
από τα μέλη ΔΕΠ που συμμετέχουν στο Π.Μ.Σ. 

• Παρακολουθεί και συμμετέχει στα σεμινάρια, στη βι¬ 
βλιογραφική ενημέρωση και σε όποιες άλλες επιστημο¬ 
νικές εκδηλώσεις πραγματοποιούνται από τα μέλη ΔΕΠ 
του ΠΜΣ ΔΥ/ΥΥ 

• Συνεργάζεται με ένα επιβλέποντα καθηγητή, για τον 
καλύτερο προγραμματισμό των σπουδών του, για την 
επιλογή των ερευνητικών προγραμμάτων στα οποία 
συμμετέχει, για την επιλογή του θέματος της Μεταπτυ¬ 
χιακής Διπλωματικής Εργασίας και για κάθε άλλο θέμα 
που προκύπτει. 

2. Πρόγραμμα μαθημάτων 

Για την επιτυχή ολοκλήρωση του προγράμματος και την 
απονομή του ΔΜΣ απαιτούνται 90 ΕΈΤ5,60 από την επιτυ¬ 
χή παρακολούθηση των μαθημάτων (Α'& Β'Εξάμηνο) και 
30 ΕΈΤ5 από την επιτυχή εκπόνηση της Μεταπτυχιακής 
Διπλωματικής Εργασίας. 

Η ΣΕ μπορεί να εισηγείται στη συνέλευση για την τροπο¬ 
ποίηση, βελτίωση και προσαρμογή του προγράμματος των 
μαθημάτων στις επιστημονικές εξελίξεις, συμπεριλαμβανο- 
μένης και της διδασκαλίας κατ'επιλογή μαθημάτων. 

Υπεύθυνοι μαθημάτων ορίζονται μέλη ΔΕΠ τουΤμήμα- 
τος Ιατρικής του ΠΚή άλλων Τμημάτων του ΠΚή άλλων 
Πανεπιστημίων. 

Συντονιστές των μαθημάτων ορίζονται μέλη ΔΕΠ του 
Τμήματος Ιατρικής του ΠΚή άλλων Τμημάτων του ΠΚή 
άλλων Πανεπιστημίων ή Διδάκτορες με ερευνητικό έργο 
σχετικό με το αντικείμενο του μαθήματος. 

Για να προσφερθεί μία κατεύθυνση πρέπει να την επι- 
λέξει τουλάχιστον το 30% των φοιτούντων. Η ΣΕ είναι 
δυνατόν να διαφοροποιήσει το ποσοστό αυτό, για την 
εύρυθμη λειτουργία του προγράμματος. 


Ενδεικτικό Πρόγραμμα Σπουδών 


Κωδικός μαθήματος 

Τίτλος μαθήματος 

Κατεύθυνση 

Δημόσια Υγεία και ΠΦΥ 

ΥπηρεσίεςΥγείας 

Α' εξάμηνο 


ΕΈΤ5 

ΕΈΤ5 

ΜΡΗ101 

Εισαγωγή στη Δημόσια Υγεία και 
στην Πρωτοβάθμια Φροντίδα Υγείας 

4 

4 

ΜΡΗ102 

Επιδημιολογία 1 

7 

7 

ΜΡΗ109 

Βιοστατιστική 1 

5 

5 

ΜΡΗ106 

Μεθοδολογία της Έρευνας 

6 

6 

ΜΡΗ108 

ΥπηρεσίεςΥγείας 

4 

4 

ΜΡΗ107 

Αρχές Οικονομικών της Υγείας 

4 

4 


Σύνολο Α' εξαμήνου 

30 

30 

Β' εξάμηνο 




ΜΡΗ203 

Προαγωγή της Υγείας 

5 

5 

ΜΡΗ204 

Ειδικά Θέματα Επιδημιολογίας 
και Υπηρεσιών Υγείας 

5 

5 

ΜΡΗ205 

Έρευνα στην υγεία: Ιδέες, πρωτόκολλα 
και προτάσεις χρηματοδότησης 

2 

2 

ΜΡΗ312 

Βασικές Αρχές Επιδημιολογικής Επιτήρησης 
Λοιμωδών Νοσημάτων 

6 


ΜΡΗ306 

Επιδημιολογία II 

6 


ΜΡΗ307 

Βιοστατιστική II 

6 


ΜΡΗ404 

ΟικονομικήΑξιολόγηση Υπηρεσιών Υγείας 


6 

ΜΡΗ406 

Δίκαιο και Υπηρεσίες Υγείας 


6 

ΜΡΗ407 

Διοίκηση Υπηρεσιών Υγείας 


6 


Σύνολο Β' εξαμήνου 

30 

30 

Γ' Εξάμηνο 

Μεταπτυχιακή εργασία 

30 

30 


Σύνολο Π.Μ.Σ 

90 

90 


Τροποποίηση του προγράμματος των μαθημάτων, ανα¬ 
κατανομή μαθημάτων μεταξύ των εξαμήνων, ορισμός 
ή τροποποίηση των πιστωτικών μονάδων (ΕΟΓ5) ανά 
μάθημα καθώς και προσθήκη μαθημάτων, μπορούν να 
επέλθουν με αποφάσεις της συνέλευσης κατόπιν εισή¬ 
γησης της ΣΕ. 

3. Αξιολόγηση των Μεταπτυχιακών Φοιτητών 

Η αξιολόγηση των Μεταπτυχιακών Φοιτητών γίνεται 
με δύο τρόπους: 

• Κατά τη διάρκεια του εξαμήνου, με την εκπόνηση ερ¬ 
γασιών που τους αναθέτει ο εκάστοτε διδάσκοντας. 

• Στο τέλος των δύο διδακτικών εξαμήνων με γραπτές 
εξετάσεις, με εκπόνηση εργασίας ή/και προφορική εξέτα¬ 
ση που ορίζει ο υπεύθυνος του κάθε μαθήματος. 

Ο τελικός βαθμός υπολογίζεται με βάση το μέσο όρο 
της βαθμολογίας των επιμέρους μαθημάτων και της Με¬ 
ταπτυχιακής Διπλωματικής Εργασίας, χρησιμοποιώντας ως 
συντελεστή βαρύτητας τις μονάδες ΕΈΤ5 που αντιστοιχούν 
σε καθένα από αυτά (σταθμισμένος μέσος όρος). 

Η αξιολόγηση των επιδόσεών των ΜΦ γίνεται με βαθ¬ 
μολογική κλίμακα η οποία έχει ως εξής: 

Άριστα: από 8,50 έως 10 

Λίαν Καλώς: από 6,50 εως 8,49 

Καλώς: από 5 έως 6,49 Ανεπαρκώς: κάτω του 5 

Επανεξέταση Μ.Φ από Τριμελή Επιτροπή 

Αν ο μεταπτυχιακός φοιτητής αποτύχει στην εξέταση 
μαθήματος ή μαθημάτων, σύμφωνα με τον Κανονισμό 
Μεταπτυχιακών Σπουδών θεωρείται ότι δεν έχει ολοκλη¬ 
ρώσει επιτυχώς το πρόγραμμα, εξετάζεται, ύστερα από 
αίτησή του, από τριμελή επιτροπή μελών ΔΕΠ της Σχολής, 
οι οποίοι έχουν το ίδιο ή συναφές γνωστικό αντικείμενο με 
το εξεταζόμενο μάθημα.Τα μέλη αυτής της επιτροπής ορί¬ 
ζονται από την συνέλευση του τμήματος. Από την επιτροπή 
αυτή εξαιρείται ο υπεύθυνος της εξέτασης διδάσκων. 

4. Εκπόνηση Μεταπτυχιακής Διπλωματικής Εργασίας 

Στα μέσα περίπου του Β' Εξαμήνου οι μεταπτυχιακοί 

φοιτητές καταθέτουν Πρωτόκολλο Έρευνας για την εκ¬ 
πόνηση της Μεταπτυχιακής Διπλωματικής Εργασίας σύμ- 
φωναμε το πρότυπο που δίνεται από τη Γραμματεία του 
ΠΜΣ. Στην αίτηση του υποψηφίου επίσης αναγράφεται 
ο προτεινόμενος τίτλος της διπλωματικής εργασίας, και 


ο προτεινόμενος επιβλέπων. Η Συντονιστική Επιτροπή 
ορίζει τον επιβλέποντα του ΜΦ και συγκροτεί την τρι¬ 
μελή εξεταστική επιτροπή για την έγκριση της εργασίας, 
ένα από τα μέλη της οποίας είναι και ο επιβλέπων. Για να 
εγκριθεί η εργασία ο φοιτητής οφείλει να την υποστηρίξει 
ενώπιον της εξεταστικής επιτροπής. 

Για τον επιβλέποντα και τους συν-επιβλέποντες ισχύουν 
τα παρακάτω: 

Επιβλέπων: Η ΣΕ ορίζει τον επιβλέποντα της διπλω¬ 
ματικής εργασίας ο οποίος μετά θα είναι και μέλος της 
Τριμελούς Εξεταστικής. 

Συνεπιβλέπων/οντες: Ορίζονται από τη ΣΕ μετά από 
εισήγηση του επιβλέποντος και μπορεί να είναι: 

• Μέλη της ΣΕ, στην περίπτωση που ο επιβλέπων δεν 
είναι μέλος της ΣΕ. 

• Μέλη ΔΕΠ του Τμήματος Ιατρικής του Πανεπιστημίου 
Κρήτης ή μέλη ΔΕΠ άλλων Πανεπιστημίων της ημεδαπής 
ή αλλοδαπής. 

• Μέλη ΕΠ σεΤΕΙ. 

• Ερευνητές αναγνωρισμένων ερευνητικών ιδρυμάτων, 
οι οποίοι είναι κάτοχοι διδακτορικού διπλώματος. 

• Κάτοχοι διδακτορικού διπλώματος που είναι διδάσκο¬ 
ντες στο ΠΜΣ ΔΥ/ΔΥΥ. 

Η Σ.Ε και ο επιβλέπων έχουν την ευθύνη της παρακο¬ 
λούθησης και του ελέγχου της πορείας των σπουδών του 
μεταπτυχιακού φοιτητή. 

Συμβουλευτική Επιτροπή: Παράλληλα, δύναται να ορι¬ 
στεί και μια επιστημονική επιτροπή παρακολούθησης 
(Συμβουλευτική Επιτροπή) της Μεταπτυχιακής Διπλωμα¬ 
τικής Εργασίας, που να αποτελείται από τους παραπάνω, 
καθώς επίσης και διδάκτορες με ερευνητικό έργο σχετικό 
με το πεδίο έρευνας της Μεταπτυχιακής Διπλωματικής 
Εργασίας ή και Ειδικούς Επιστήμονες (μη κάτοχοι διδακτο¬ 
ρικού τίτλου σπουδών) για τη συμβουλευτική υποστήριξη 
της Μεταπτυχιακής Διπλωματικής Εργασίας. 

Εξεταστική Επιτροπή: Για την εξέταση της Μεταπτυχι¬ 
ακής Διπλωματικής Εργασίας η ΣΕ ορίζει τριμελή εξετα¬ 
στική επιτροπή, στην οποία συμμετέχει ο επιβλέπων της 
εργασίας. Όπου απαιτείται, η Επιτροπή συμπληρώνεται 
και με άλλα μέλη της ΣΕ. 

Ο επιβλέπων ή ο συν-επιβλέπων εισηγείται στη ΣΕ τις 
προτεινόμενες εργασίες σε συνεδρίαση της ΣΕ, που πραγ- 

ματοττοιείται από 15-30 Σεπτεμβρίου, κατά την οποία συ- 
ζητείται η οριστικοποίηση των προτεινόμενων από τους 
μεταπτυχιακούς φοιτητές θεμάτων, καθορίζονται οι επι- 
βλέποντες / συνεπιβλέποντες και ορίζονται οι Τριμελείς 
Εξεταστικές Επιτροπές των εργασιών. 

Έκτακτη συνεδρίαση της Σ.Ε. για το ίδιο θέμα μπορεί να 
πραγματοποιηθεί και στις αρχές Ιουλίου, αν είναι αναγκαίο. 

Δεοντολογία της έρευνας 

Για τη διεξαγωγή έρευνας σε διάφορους φορείς του δη¬ 
μόσιου ή ιδιωτικού τομέα, απαιτείται η έγγραφη έγκριση 
του φορέα και κατά περίπτωση της αρμόδιας Επιτροπής 
Δεοντολογίας. 

Ολοκλήρωση Μεταπτυχιακής Διπλωματικής Εργασίας 

Μετά την ολοκλήρωση της Μεταπτυχιακής Διπλωματικής 
Εργασίας ο μεταπτυχιακός φοιτητής υποβάλλει την εργασία 
στον επιβλέποντατου και στη Συμβουλευτική Επιτροπή. 

Εν συνεχεία ο επιβλέπων (σε συνεννόηση με την Συμ¬ 
βουλευτική Επιτροπή, εφ' όσον αυτή έχει συγκροτηθεί) 
βεβαιώνει ότι η Μεταπτυχιακή Διπλωματική Εργασία έχει 
ολοκληρωθεί και μπορεί να παρουσιασθεί ενώπιον της 
Εξεταστικής Επιτροπής στην προγραμματισμένη ημε¬ 
ρομηνία Δημόσιας Παρουσίασης των Μεταπτυχιακών 
Διπλωματικών Εργασιών. 

Η παρουσίαση των Μεταπτυχιακών Διπλωματικών 
Εργασιών γίνεται σε 2 περιόδους μετά το τέλος των δύο 
διδακτικών εξαμήνων: 

(1 η) το Μάρτιο και (2η) τον Ιούνιο. 

Επιπλέον παράταση ΔΕΝ προβλέπεται παρά μόνο για 
λόγους υγείας. 

Όποιος Μεταπτυχιακός Φοιτητής δεν έχει ολοκληρώσει 
μέχρι και το 3ο εξάμηνο παραπέμπεται στη ΣΕ, η οποία 
εξετάζει κατά περίπτωση, την παράταση της προθεσμίας 
υποβολής της Μεταπτυχιακής Διπλωματικής Εργασίας 
κατά ένα ή δυο εξάμηνα. Η παράταση των σπουδών εγκρί- 
νεται από την συνέλευση. 

Αξιολόγηση Μεταπτυχιακής Διπλωματικής Εργασίας 

Μετά το πέρας της δημόσιας υποστήριξης της Μετα¬ 
πτυχιακής Διπλωματικής Εργασίας από τον μεταπτυχιακό 
φοιτητή, η εργασία αξιολογείται από τα μέλη της Εξετα¬ 
στικής Επιτροπής και βαθμολογείται με την ίδια κλίμακα 
(Άριστα, Λίαν Καλώς, Καλώς, Ανεπαρκώς). Η αξιολόγηση 
γίνεται στα εξής σημεία: 

ί. Θέμα 

II. Περιεχόμενο 

ίϋ. Παρουσίαση 

Αν η Μεταπτυχιακή Διπλωματική Εργασία θεωρηθεί ως 
μη ικανοποιητική και βαθμολογηθεί κάτω της βάσης 5, 
τότε η Εξεταστική Επιτροπή αναπέμπειτον μεταπτυχιακό 
φοιτητή είτε: 

• Συνολικά, για την διόρθωση του κειμένου και την εκ 
νέου υποστήριξη της εργασίας 

• Μερικά, για την διόρθωση του κειμένου (χωρίς νέα 
υποστήριξη) και την εκ νέου υποβολή της εργασίας σε 
συγκεκριμένο χρονικό πλαίσιο. 

Η Εξεταστική Επιτροπή μπορεί να ζητήσει την βελτίω¬ 
σή της εργασίας, την τροποποίηση ορισμένων τμημάτων 
ή την ριζική αναμόρφωσή της. Εφόσον η εργασία κριθεί 
ικανοποιητική, υποβάλλεται σε 3 αντίτυπα (2 αντίτυπα και 
1 ΈΘ με την εργασία σε ενιαίο αρχείο μορφής ννοιτΙ ή ράί 
στη Γραμματεία Μεταπτυχιακών Σπουδών του Τμήματος 
Ιατρικής και 1 αντίτυπο και 1 ΈΘ στη Γραμματεία του Π.Μ.Σ). 
Η εργασία αναρτάται στον δικτυακό τόπο του ΠΜΣ. 


Άρθρο 5 

Ακαδημαϊκές Υποχρεώσεις 
Μεταπτυχιακών Φοιτητών 

Οι μεταπτυχιακοί φοιτητές που γίνονται δεκτοί στο 
Πρόγραμμα αναμένεται να είναι πλήρους φοίτησης. Σε 
ειδικές περιπτώσεις είναι δυνατή η αποδοχή υποψηφίων 
μερικής απασχόλησης στο πρόγραμμα μετά από εισήγη¬ 
ση της ΣΕ και απόφαση της Συνέλευσης. 

Οι μεταπτυχιακοί φοιτητές είναι υποχρεωμένοι: 

• Να παρακολουθούν υποχρεωτικά τα μαθήματα του 
ισχύοντος προγράμματος σπουδών συνολικής διάρκειας 
περίπου 200 ωρών σε κάθε εξάμηνο. 

• Εφόσον παρατηρηθεί ότι το σύνολο των απουσιών 
τους ανά μάθημα ξεπερνά το 1/4 των προσφερόμενων 
διδακτικών ωρών του μαθήματος, απόφαση για την πιθα¬ 
νότητα επανάληψης του μαθήματος ή άσκησης σε ημέρα 
εφημερίας ή επιβολής κυρώσεων θα ληφθεί από την ΣΕ. 

• Να εφοδιάζονται εγκαίρως, με δική τους ευθύνη, μετά 
απαραίτητα συγγράμματα και φωτοτυπίες επιστημονικών 
άρθρων που καλύπτουν τη διδακτέα ύλη. 

• Να υποβάλλουν μέσα στις προβλεπόμενες προθεσμίες 
τις εργασίες που τους έχουν ανατεθεί για το κάθε μάθημα. 

• Να προσέρχονται στις προβλεπόμενες εξετάσεις. 

Η μη τήρηση των παραπάνω αποτελεί βάση απορριπτι¬ 
κού βαθμού για μαθήματα ή αποκλεισμού του μεταπτυ¬ 
χιακού φοιτητή από το πρόγραμμα, μετά από εισήγηση 
του υπεύθυνου καθηγητή, της Σ.Ε και σχετική απόφαση 
της Συνέλευσης. 

Σε περιπτώσεις όπου ένας Μ.Φ. δεν παρακολουθήσει 
καθόλου μαθήματα (αναστολή φοίτησης κλπ), θα πρέπει 
να τα παρακολουθήσει σε επόμενη διδακτική περίοδο. 

Ο Μ.Φ. θεωρείται ότι περάτωσε επιτυχώς τις σπουδές 
του και του απονέμεται πτυχίο εφόσον: 

Α. Εξεταστεί επιτυχώς στα απαιτούμενα μαθήματα 

Β. Εξεταστεί επιτυχώς στη Μεταπτυχιακή Εργασία 

Γ. Έχει ολοκληρώσει τα τρία εξάμηνα σπουδών του 
προγράμματος. 

Οι Μεταπτυχιακοί Φοιτητές που γίνονται δεκτοί στο 
Πρόγραμμα αναμένεται να είναι πλήρους φοίτησης. Σε 
ειδικές περιπτώσεις είναι δυνατή η αποδοχή υποψηφίων 
μερικής απασχόλησης στο πρόγραμμα μετά από εισήγη¬ 
ση της ΣΕ και απόφαση της συνέλευσης. 

Οι Μεταπτυχιακοί Φοιτητές είναι υποχρεωμένοι: 

• Να παρακολουθούν υποχρεωτικά τα μαθήματα του 
ισχύοντος προγράμματος σπουδών συνολικής διάρκειας 
περίπου 200 ωρών σε κάθε εξάμηνο. 

• Εφόσον παρατηρηθεί ότι το σύνολο των απουσιών 
τους ανά μάθημα ξεπερνά το 1/4 των προσφερόμενων 
διδακτικών ωρών του μαθήματος, απόφαση για την πιθα¬ 
νότητα επανάληψης του μαθήματος ή άσκησης σε ημέρα 
εφημερίας ή επιβολής κυρώσεων θα ληφθεί από την ΣΕ. 

• Να εφοδιάζονται εγκαίρως, με δική τους ευθύνη, μετά 
απαραίτητα συγγράμματα και φωτοτυπίες επιστημονικών 
άρθρων που καλύπτουν τη διδακτέα ύλη. 

• Να υποβάλλουν μέσα στις προβλεπόμενες προθεσμίες 
τις εργασίες που τους έχουν ανατεθεί για το κάθε μάθημα. 

• Να προσέρχονται στις προβλεπόμενες εξετάσεις. 

Η μη τήρηση των παραπάνω αποτελεί βάση απορριπτι¬ 
κού βαθμού για μαθήματα ή αποκλεισμού του μεταπτυ- 





Τεύχος Β' 2585/03.07.2018 


ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


28505 


χιακού φοιτητή από το πρόγραμμα, μετά από εισήγηση 
του υπεύθυνου καθηγητή, της Σ.Ε και σχετική απόφαση 
της συνέλευσης. 

Σε περιπτώσεις όπου ένας Μ.Φ. δεν παρακολουθήσει 
καθόλου μαθήματα (αναστολή φοίτησης κλπ), θα πρέπει 
να τα παρακολουθήσει σε επόμενη διδακτική περίοδο. 

Ο Μ.Φ. θεωρείται ότι περάτωσε επιτυχώς τις σπουδές 
του και του απονέμεται πτυχίο εφόσον: 

Α. Εξεταστεί επιτυχώς στα απαιτούμενα μαθήματα. 

Β. Εξεταστεί επιτυχώς στη Μεταπτυχιακή Εργασία. 

Γ. Έχει ολοκληρώσει τα τρία εξάμηνα σπουδών του 
προγράμματος. 

Άρθρο 6 

Δικαιώματα Μεταπτυχιακών Φοιτητών 

1. Υποτροφίες / τα δικαιολογητικά και η διαδικασία χο¬ 
ρήγησης υποτροφιών 

Μέχρι το 30% του συνολικού αριθμού των εισαχθέντων 
Μ.Φ. στο Πρόγραμμα, απαλλάσσεται από τα τέλη φοίτη¬ 
σης εφόσον πληρούνται τα οικονομικά κριτήρια όπως 
αυτά αναφέρονται στην παράγραφο 2 του άρθρου 35 του 
ν. 4485/2017. Εάν οι δικαιούχοι υπερβαίνουντο 30%, τότε 
επιλέγονται με σειρά κατάταξης ξεκινώντας από αυτούς 
που έχουν το μικρότερο εισόδημα. Η αίτηση για απαλλαγή 
από τα τέλη φοίτησης υποβάλλεται μετά την ανάρτηση 
των τελικών πινάκων στη Διαύγεια κατά την περίοδο των 
εγγραφών τον Σεπτέμβριο. 

Επίσης, οι φοιτητές μπορούν να διεκδικήσουν υπο¬ 
τροφίες του Τμήματος Ιατρικής και άλλων Φορέων. Όσοι 
λαμβάνουν υποτροφία από άλλη πηγή, δεν δικαιούνται 
υποτροφία από το ΠΜΣ. Η σειρά κατάταξης για τη λήψη 
υποτροφίας προκύπτει από το σύστημα μοριοδότησης 
που χρησιμοποιεί το Πανεπιστήμιο Κρήτης για να κα¬ 
θορίσει τους δικαιούχους σίτισης και/ή στέγασης, που 
έχει ως βάση τα οικονομικά και κοινωνικά δεδομένα της 
οικογένειας του φοιτητή όπως προκύπτουν από τα δικαι- 
ολογητικά που συνοδεύουν κάθε αίτηση. Σε περίπτωση 
ισοβαθμίας, την υποτροφία θα λαμβάνει ο φοιτητής με 
το χαμηλότερο συνολικό εισόδημα. 

Οι ενδιαφερόμενοι μετά την εγγραφή τους στο πρό¬ 
γραμμα και πριν την έναρξη των μαθημάτων, θα υποβάλ¬ 
λουν ηλεκτρονική αίτηση (μέσω ειδικής πλατφόρμας όμοι¬ 
ας με αυτή για τη σίτιση/στέγαση), εντός συγκεκριμένης 
προθεσμίας, συνοδευόμενη από τα δικαιολογητικά: 

1. Εκκαθαριστικό σημείωμα φόρου εισοδήματος φορο¬ 
λογικού έτους των γονέων και του φοιτητή αν έχει (από 
τοΤθχίεηθΐ). 

2. Φορολογική δήλωση (Ε1) φορολογικού έτους των 
γονέων (από το Τθχίεηθΐ). 

3. Πρόσφατο πιστοποιητικό οικογενειακής κατάστασης 
(από το Δήμο ή το ΚΕΠ). 

4. Φωτοαντίγραφο αστυνομικής ταυτότητας (και τις δύο 
όψεις) ή διαβατηρίου. 

2. Αναστολή φοίτησης κατά τη διάρκεια των σπουδών 

Οι μεταπτυχιακοί φοιτητές έχουν δικαίωμα να ζητή¬ 
σουν, με αίτησή τους, αναστολή σπουδών. Η αναστολή 
σπουδών χορηγείται μετά από εισήγηση της ΣΕ από τη 
Συνέλευση, για αποδεδειγμένα σοβαρούς λόγους, μόνο 
μια φορά. Αναστολή φοίτησης περισσότερο από δύο 
ακαδημαϊκά εξάμηνα μπορεί να χορηγηθεί μόνο σε πε¬ 
ριπτώσεις παρατεταμένης ασθένειας, που πιστοποιείται 


από δημόσιο φορέα. Τα εξάμηνα αναστολής της φοιτη¬ 
τικής ιδιότητας δεν προσμετρώνται στην προβλεπόμενη 
ανώτατη διάρκεια κανονικής φοίτησης. 

3. Επανέναρξη φοίτησης μετά από την αναστολή των 
σπουδών 

Φοιτητής που θα συνεχίσει τη φοίτησή του είναι υπο¬ 
χρεωμένος να παρακολουθήσει όλα τα μαθήματα, σε¬ 
μινάρια, πρακτικές ασκήσεις κ.λ.π., στα οποία δεν είχε 
αξιολογηθεί επιτυχώς πριν από τη αναστολή της φοίτησης 
του. Ο Μεταπτυχιακός Φοιτητής που επανέρχεται μετά 
από αναστολή φοίτησης, εξακολουθεί να υπάγεται στο 
καθεστώς φοίτησης του έτους εγγραφής του. 

Προσβασιμότητα σε φοιτητές με ειδικές εκπαιδευτικές 
ανάγκες ή αναπηρία. 

Το πρόγραμμα διασφαλίζει την προσβασιμότητα των 
ΜΦ με αναπηρίες ή ειδικές εκπαιδευτικές ανάγκες στο 
εκπαιδευτικό υλικό και τη διδασκαλία. 

Άρθρο 7 
Διδάσκοντες 

Στο πρόγραμμα απασχολούνται Μέλη ΔΕΠ του Τμήμα¬ 
τος Ιατρικής που το γνωστικό τους αντικείμενο εντάσσεται 
στο πεδίο του προγράμματος, μέλη ΔΕΠ άλλωνΤμημάτων 
του Πανεπιστημίου Κρήτης ή Πανεπιστημίων της ημεδα¬ 
πής, καθώς και άλλες κατηγορίες διδασκόντων σύμφωναμε 
τις διατάξεις τουάρθρου36 του ν. 4485/2017. 

Το Πρόγραμμα από την ίδρυσή του έχει δώσει ιδιαίτε¬ 
ρο βάρος στη συνεργασία με εξωτερικούς συνεργάτες, 
η επιλογή των οποίων είναι αυστηρή και βασίζεται στο 
βιογραφικό του κάθε υποψήφιου μέλους. Η ανάθεση του 
διδακτικού έργου σε διδάσκοντες γίνεται από την συνέ¬ 
λευση, λαμβάνοντας υπ' όψη τη διάθεσή τους να συνει¬ 
σφέρουν στην θεωρητική και πρακτική εκπαίδευση των 
μεταπτυχιακών φοιτητών του προγράμματος. 

Άρθρο 8 
Αξιολόγηση 

1. Αξιολόγηση μαθημάτων και διδασκόντων 

Τα μαθήματα, οι διδάσκοντες, το διδακτικό υλικό και ο 
τρόπος εξέτασης του ΠΜΣ αξιολογούνται από τους ΜΦ 
αφού ολοκληρωθεί η διδασκαλία και η εξέταση του μαθή¬ 
ματος. Οι ΜΦ συμπληρώνουν ανώνυμα ερωτηματολόγια. 
Μέθοδο αξιολόγησης επίσης αποτελούν εστιασμένες συ¬ 
ζητήσεις σε ομάδες (ίοευεςίΌυρ) των ΜΦ με τον Διευθυ¬ 
ντή του ΠΜΣ που μεταφέρονται σε γραπτές προτάσεις 
προς τον ίδιο και την ΣΕ. Με τον ίδιο τρόπο αξιολογούνται 
και οι εργαστηριακές ασκήσεις. 

Στο τέλος κάθε έτους η ΣΕ εκτιμά τις φόρμες αξιολό¬ 
γησης και προβαίνει σε διορθωτικές κινήσεις με στόχο 
τη βελτίωση του προγράμματος. 

2. Αναλυτικός απολογισμός ερευνητικού και εκπαιδευ¬ 
τικού έργου 

Σύμφωνα με τις διατάξεις του ν. 4485/2017 αρθ. 44 
παρ 3, το Π.Μ.Σ θα αξιολογηθεί από εξωτερική επιστη¬ 
μονική επιτροπή. 

Σύμφωναμε το ν. 4485/2017, αρθρ. 44, παρ. 2) με τη λήξη 
της θητείας τις Σ.Ε. (κάθε 2 χρόνια) θα γίνεται επιστημονικός 
και οικονομικός απολογισμός του προγράμματος. 

Άρθρο 9 
Τέλη Φοίτησης 

Το ύψος των τελών φοίτησης ανά φοιτητή είναι 2.000,00€. 

Τα τέλη φοίτησης καταβάλλονται σε δόσεις σύμφωνα 

με το παρακάτω χρονοδιάγραμμα σε τραπεζικό λογα¬ 
ριασμό που θα υποδειχθεί από το φορέα διαχείρισης του 
Πανεπιστημίου Κρήτης. 


1 η - προκαταβολή 

200 € 

Σεπτέμβριος 

2η 

200 € 

Οκτώβριος 

3η 

400 € 

Δεκέμβριος 

4η 

400 € 

Φεβρουάριος 

5η 

400 € 

Απρίλιος 

6η 

400 € 

Ιούνιος 


Σε περίπτωση οριστικής αποχώρησης δεν επιστρέφο- 
νται καταβληθέντα τέλη φοίτησης, ούτε καταβάλλονται 
εκ νέου. Σε περίπτωση αίτησης αναστολής σπουδών, ο 
ΜΦ.είναι υποχρεωμένος να έχει τακτοποιήσει όλες τις οι¬ 
κονομικές του υποχρεώσεις τη στιγμή της αίτησής του. Σε 
αντίθετη περίπτωση, το πρόγραμμα είναι υποχρεωμένο 
να προχωρήσει στη διαγραφή του ΜΦ. Με τη λήξη της 
αναστολής των σπουδών του, ο ΜΦ επιστρέφει στο οι¬ 
κονομικό καθεστώς που ίσχυε κατά το ακαδημαϊκό έτος 
εισαγωγής του στο πρόγραμμα. 

Τα τέλη φοίτησης αναβαθμίζουν σημαντικά το πρό¬ 
γραμμα, επιτρέπουν τη διευκόλυνση της κινητικότητας 
των διδασκόντων από άλλα μέρη της Ελλάδας καθώς και 
από το εξωτερικό με μεγάλη εμπειρία κοντά στο γνωστικό 
αντικείμενο του προγράμματος. Επιτρέπουν να συνεχισθεί 
η προμήθεια απαραίτητων αναλωσίμων για την υποστή ρι- 
ξη των μαθημάτων καθώς και ο απαραίτητος εξοπλισμός 
για τα εξ αποστάσεως μαθήματα και επίσης επιτρέπουν να 
καλυφθούν ιδιαίτερα απαιτητικές λειτουργικές ανάγκες του 
παρόντος Π.Μ.Σ μέσω εξειδικευμένης γραμματειακής υπο¬ 
στήριξης καθώς και επιστημονική και τεχνική υποστήριξη 
μεταπτυχιακών εργασιών. 

Φοιτητής ο οποίος δεν έχει εξοφλήσει πλήρως τις οι¬ 
κονομικές του υποχρεώσεις μέχρι την έναρξη της εξε¬ 
ταστικής περιόδου κάθε εξαμήνου αποκλείεται από τη 
συμμετοχή του στη συγκεκριμένη εξεταστική περίοδο. 

5. Κατάλογος με συντομογραφίες. 


Σε κάθε περίπτωση, φοιτητής, ο οποίος δεν έχει αντα- 
ποκριθεί στις οικονομικές του υποχρεώσεις, δε δικαιού¬ 
ται ούτε να συμμετάσχει στην ορκωμοσία ούτε να του 
χορηγηθεί βεβαίωση για επιτυχή ολοκλήρωση σπουδών. 
Άρθρο 10 
Διάφορα 

1 .Τύπος παραρτήματος διπλώματος βάσει του ν. 3374/2005 

Αυτός προσδιορίζεται από τα αρμόδια όργανα του 
Ιδρύματος και εκδίδεται υποχρεωτικά στην ελληνική και 
στην αγγλική γλώσσα. 

2. Γραμματειακή υποστήριξη 

Εκτός από τη Γραμματεία Μεταπτυχιακών Σπουδώντου 
Τμήματος Ιατρικής του Πανεπιστημίου Κρήτης που θα 
επιλαμβάνεται διαφόρων θεμάτων της λειτουργίας του 
μεταπτυχιακού προγράμματος (εγγραφές φοιτητών, τή¬ 
ρηση φακέλων βαθμολογίας, χορήγηση πτυχίων, κ.λπ) θα 
λειτουργεί και Γραμματεία (της Συντονιστικής Επιτροπής) 
του Μεταπτυχιακού Προγράμματος. 

Η Γραμματεία της Συντονιστικής Επιτροπής του Μεταπτυ¬ 
χιακού Προγράμματος θα διεκπεραιώνει τρέχοντα θέματα 
που αφορούν στο διδακτικό προσωπικό, στους μεταπτυχι¬ 
ακούς φοιτητές, στο πρόγραμμα σπουδών, στις επαφές με 
τις διάφορες υπηρεσίες και τα συνεργαζόμενα ιδρύματα. 

3. Περιορισμοί 

Δίπλωμα Μεταπτυχιακών Σπουδών δεν απονέμεται σε 
φοιτητή του οποίου ο τίτλος σπουδών πρώτου κύκλου 
από ίδρυμα της αλλοδαπής δεν έχει αναγνωριστεί από 
το Διεπιστημονικό Οργανισμό Αναγνώρισης Τίτλων Ακα¬ 
δημαϊκών και Πληροφόρησης (Δ.Ο.Α.Τ.Α.Π.), σύμφωνα με 
το ν. 3328/2005 (Α' 80). 

4. Λόγοι Διαγραφής από το ΠΜΣ/ΔΥ ΥΥ 

Εκτός από την μη καταβολή των διδάκτρων, το υψηλό 
ποσοστό απουσιών και την ανεπαρκή επίδοση στα μα¬ 
θήματα του ΠΜΣ λόγοι επίσης διαγραφής από το Π.Μ.Σ 
αποτελούν και τυχόν παραβάσεις της ακαδημαϊκής δεο¬ 
ντολογίας και αποκλίσεις από την καθιερωμένη ακαδη¬ 
μαϊκή συμπεριφορά. 


Ε(ΖΤ5 

ΕυΓορθθπ (Ζΐ'θάΙΐΤΐ'ΒηΒίθΐ' δγεΐθηη 

Ευρωπαϊκό Σύστημα Μεταφοράς και Συσσώρευσης Πιστωτικών Μονάδων 

ΑΕΙ 

Ανώτατα Εκπαιδευτικά Ιδρύματα (Πανεπιστήμια +ΤΕΙ) 

(Α)ΤΕΙ 

(Ανώτατα) Τεχνολογικά Εκπαιδευτικά Ιδρύματα 

ΔΕΠ 

Διδακτικό Ερευνητικό Προσωπικό 

ΔΟΑΤΑΠ 

Διεπιστημονικός Οργανισμός Αναγνώρισης Τίτλων Ακαδημαϊκών & Πληροφόρησης 

ΔΜΣ 

Δίπλωμα Μεταπτυχιακών Σπουδών 

ΕΔΙΠ 

Εργαστηριακό Διδακτικό Προσωπικό 

ΕΕΠ 

Ειδικό Εκπαιδευτικό Προσωπικό 

ΕΤΕΠ 

ΕιδικόΤεχνικό Εργαστηριακό Προσωπικό 

ΕΕ 

Επιτροπή Επιλογής 

ΜΦ 

Μεταπτυχιακός Φοιτητής - Μεταπτυχιακοί Φοιτητές 

ΠΜΣ 

Πρόγραμμα Μεταπτυχιακών Σπουδών / Προγράμματα Μεταπτυχιακών Σπουδών 

ΠΜΣΔΥ/ΥΥ 

Πρόγραμμα Μεταπτυχιακών Σπουδών «Δημόσια Υγεία - Πρωτοβάθμια Φροντίδα Υγείας- 
Υπηρεσίες Υγείας» 

ΠΦΥ 

Πρωτοβάθμια Φροντίδα Υγείας 

ΣΕ 

Συντονιστική Επιτροπή 


Η απόφαση αυτή να δημοσιευθεί στην Εφημερίδα της Κυβερνήσεως. 


Ρέθυμνο, 13 Ιουνίου 2018 
Ο Πρύτανης 

ΟΔΥΣΣΕΑΣ-ΙΩΑΝΝΗΣ ΖΩΡΑΣ 

Καποδιστρίου 34, Τ.Κ. 104 32, Αθήνα 
ΕΘΝΙΚΟ τηλ. Κέντρο 2105279000 

